ПРАЗ ДВА З ПАЛОВАЮ ГАДЫ ў сувязі з рэарганізацыяй ДАІ Аляксандр Андрасюк перавёўся ў Жабінкаўскі аддзел Дэпартамента аховы МУС Беларусі, якому прысвяціў больш за дзесяць гадоў. Прайшоў па службовай лесвіцы цярністую дарогу ад радавога міліцыянера, што непасрэдна займаецца аховай аб’ектаў, тэрыторыі, маршрутаў патрулявання, да камандзіра аддзялення аховы цукровага завода. У ягоным падпарадкаванні было дзевяць чалавек, якія ахоўвалі вялікую тэрыторыю найбуйнейшага прадпрыемства Жабінкаўшчыны. Яны былі сапраўднай пагрозай для раскрадальнікаў заводскай маёмасці і прадукцыі.